**Parys Christelike Skool**

**Onafhanklike Laerskool**

**EMIS NOMMER 445802136**

**NPO NOMMER 119/023**

**SELFOON: 079 780 6611 LANDLYN:056 811 3300**

**Nuusbrief 28 – 18 Augustus 2014**

Liewe Ouers

**Potjielenteloop - 20 September 2014**

Die skool gaan die **20ste September 2014 by Die Dell (op die Vaal Eden Pad)  vanaf 09:00 tot 16:00 ‘**n heerlike dag van boeresport en potjiekos hou.  Ons nooi elke ouer en leerder uit om saam met ons ‘n dag  van pret en plesier te kom geniet. Elke graad is verantwoordelik om ‘n potjie te maak en daar sal ‘n kompetisie gehou word vir die beste een.  Ingangsfooi is R50 per persoon, dit sluit in potjieskos etes en speletjies. Daar is heerlike staproetes op Die Dell met ‘n verskeidenheid van wild sigbaar, dit is ook in die prys ingesluit. Ons vra asseblief ons ouers om ons skool te help met hierdie projek. Hierdie dag sal beslis met ons ouers se ondersteuning en positiwiteit ‘n heerlike pret en familiedag wees! Aangeheg is die program vir die dag.

**Ouerkomitee:** ouerkomiteelede moet asseblief onthou van môre middag (19 Aug.) se vergadering om 13:00 by die skool.Ons verwelkom Elrika Viljoen as ouerkomiteelid vir Graad 4.Ons benodig nog een lid vir Graad 4 en twee lede vir Graad 6.

**Potjielenteloop borgvorms:** maak asseblief seker dat u vandag die borgvorm asook die lentepotjieloop program ontvang, saam met die nuusbrief.

**Voortrekkers:** verkoop 27 Augustus jaffels. Kerriemaalvleis jaffels @ R 10 elk en Hamburger/kaas jaffels @ R 15 elk.

Bestelvorms aangeheg. Aflewerings word ook gedoen.

**Voortrekkers bye:** onthou die toestemmingsbrief wat jul moet terugstuur skool toe, vir die kenteken uitstappie.

**Verlore:** een van ons leerders het haar leesbril (pers raam) verloor. As enige iemand dit vind bring dit asseblief kantoor toe.

**Klere**: ons vra weereens vir ouers om asseblief enige skoolklere wat u kind nie meer dra nie, aan die skool te skenk. Daar is altyd leerders wat dit benodig.

**Nasorg:** indien ‘n leerder vir een middag vir nasorg moet bly,vra ons ouers om asseblief die kantoor te kontak voor 10 uur soggens, aangesien voorbereiding vir etes gemaak word.

**Gedagte van die week:** “Vir die mens met wie se lewe God tevrede is, gee Hy wysheid, kennis en blydskap.”(Pred.2:26)

**Program vir die week:**

Maandag Opening 07:45 -08:00

Eisteddfod 14:30 -15:00

Rekenaars (Gr 1 – 7) 15:00 -15:30

Dinsdag Krieket 14:00 -15:00

Woensdag Lees ( Juf. Linda) 13:30 -14:00

Voortrekkers 14:00 -15:00

Dans 15:00 -16:00

Ballet 16:00 -17:00

Donderdag Krieket 14:00- 15:00

Vrydag Skool verdaag 13:00

Seëngroete

\_\_\_\_\_\_\_\_\_\_\_\_\_\_

Mev. V. Koch

(Hoof van P.C.S.)

* Klein genoeg om te groei . . . groot genoeg om vrug te dra -